text: Anholdt under forsøg på indbrud
  07 marts 2011 kl. 07.52
  Varde politi fik sent søndag aften fat i to unge mænd, der var i gang med at bryde ind i et udhus.
  Det var to gamle kendinge, som i dag får præsenteret alle de sager, politiet har på dem. Hvis synderegistret er langt og groft nok, bliver de to sendt til grundlovsforhør, hvor det bliver afgjort, om de skal i varetægtsfængsel eller løslades. 
  De to mænd forsøgte først at bryde ind i en villa i kvarteret omkring Jægumsvej i den sydlige del af byen., men en af naboerne blev vækket af støjen og skræmte mændene væk. Lidt senere forsøgte mændene at brække ind i et udhus, men nu var politiet tilkaldt, og de to blev fanget af en hundepatrulje.
  